Vaje I (2021/22) Pripravil: Aleš Novak

# ZAKON

***I. Iskanje predpisov***

V Uradnem listu Republike Slovenije poiščite ***Zakon o omejevanju porabe alkohola*** (ZOPA), Ur. l. RS 15-589/2003.

- Priporočljivo je, da zakon poiščete v *tiskani izdaji Uradnega lista*.

- Predpisi so dostopni tudi na naslednjih spletnih straneh:

* Uradnega lista: <http://www.uradni-list.si/>,
* Pravno informacijskega sistema (PisRS): <http://www.pisrs.si/Pis.web/pravniRedRSDrzavniNivo> ali
* Državnega zbora: <http://www.dz-rs.si/wps/portal/Home/deloDZ/zakonodaja/sprejetiZakoniInAkti/zakoni>.

Vsi tisti, ki boste zakon poiskali *preko spleta*, poiščite v Zakonu o Uradnem listu RS (Ur. l. RS 112/05 ter spremembe in dopolnitve tega zakona) še odgovor na vprašanje, *kakšno je razmerje med elektronsko in tiskano izdajo Uradnega lista*.

*Zakon si prekopirajte / ga natisnite, ga preberite (pri tem bodite pozorni zlasti na vsebinske sklope v njem) in ga prinesite s seboj.*

***II. Temeljno o zakonu***

V Ustavi Republike Slovenije (URS) (ki jo prav tako prinesite s seboj na prihodnje vaje) poiščite odgovore na naslednja vprašanja:

1. Kdo sprejema zakone?
2. Kakšna večina je potrebna, da je zakon sprejet?
3. V kakšnem postopku se zakoni sprejemajo?
4. Kaj se *ne sme* zgoditi, da zakon prične veljati?
5. Kaj se *mora* zgoditi, da zakon prične veljati?
6. Kdo razglasi zakon? Kaj pomeni, da se zakon razglasi, in zakaj ima to pristojnost prav ta organ?
7. Ali je potrebno zakone objaviti? (gl. VII. poglavje Ustave)